Κλεάνθης Βικελίδης

Ο Κλεάνθης Βικελίδης (15 Σεπτεμβρίου 1915 - 4 Νοεμβρίου 1988) ήταν Έλληνας διεθνής ποδοσφαιριστής και προπονητής ποδοσφαίρου, ο οποίος αγωνίστηκε στον Άρη από το 1932 ως το 1949.

Βιογραφία
Γεννήθηκε στις 15 Σεπτεμβρίου 1915 στη Θεσσαλονίκη (με καταγωγή από την Όσσα Λαγκαδά) και έγινε γνωστός ως ποδοσφαιριστής του Άρη. Είχε άλλα 8 αδέλφια, από τα οποία τα 5 ήταν επίσης αθλητές του Άρη. Οι αδελφοί του Κώστας και Νικηφόρος ήταν μάλιστα συμπαίκτες του στον Άρη καθώς και στην Εθνική Ομάδα.

Άρης
Έπαιξε με τον Άρη για πρώτη φορά τη σεζόν 1931-32 και σταμάτησε το ποδόσφαιρο το 1949. Στην πολύ επιτυχημένη καριέρα του με τον Άρη κατέκτησε το πρωτάθλημα Ελλάδος του 1932 και του 1946, τα πρωταθλήματα Θεσσαλονίκης 1934, 1938, 1946 και 1949, το πρωτάθλημα Βορείου Ομίλου 1935 ενώ συμμετείχε με τον Άρη και στον τελικό του κυπέλλου του 1940.Κύπελλο Ελλάδας 1939-40 στο RSSSF Στο πρωτάθλημα του 1946 αναδείχθηκε πρώτος σκόρερ και οδήγησε τον Άρη στον τρίτο του τίτλο, όντας ο μεγάλος ηγέτης και πρωταγωνιστής της ομάδας.

Ένας τραυματισμός του στον φιλικό αγώνα με την Αυστριακή Βίνερ στις 19 Ιανουαρίου 1949, τον οδήγησε σε μήνες αποθεραπείας και στην τελική του αποχώρηση από τους αγωνιστικούς χώρους.Κλεάνθης Βικελίδης: Το... άγιο «τανκ» του Άρη - to10.gr Στην τελετή έναρξης του πρωταθλήματος Θεσσαλονίκης του 1949-50, πραγματοποίησε την τελευταία του παρουσία ως ποδοσφαιριστής του Άρη, όντας σημαιοφόρος του συλλόγου.

Εθνική Ελλάδος
Χρίστηκε επτά φορές διεθνής με την Εθνική Ελλάδας Ανδρών και σκόραρε πέντε φορές. Πρώτη του συμμετοχή στις 17 Μαΐου του 1936 στο Βουκουρέστι, όπου η Εθνική Ελλάδος ηττήθηκε με 5-2 από την αντίστοιχη της Ρουμανίας για το Βαλκανικό Κύπελλο,Το πρώτο παιχνίδι στην Ιστορία της Εθνικής Οµάδας ενώ η τελευταία φορά που φόρεσε τη γαλανόλευκη φανέλα ήταν στις 23 Απριλίου του 1948 στο εντός έδρας φιλικό με την Τουρκία ως αρχηγός της Εθνικής Ελλάδος, όπου και σκόραρε το μοναδικό της τέρμα (1-3).Η παράδοση του Ελλάδα-Τουρκία - Galanolefko.gr

Προπονητική
Όταν σταμάτησε ως παίκτης, έγινε προπονητής και κάθισε στον πάγκο του Άρη (1953-54, 1957-59, 1961), του Μελιτέα (1955-56), του ΠΑΟΚ (1956-57), του Θερμαϊκού Θεσσαλονίκης (1960) Εφημερίδα Μακεδονία, 2/8/1959, σελ 7, του Απόλλωνα Καλαμαριάς (1960-61), του Πιερικού (Β' εθνική το 1961-62) και της Νίκης Βόλου (1963-64).

Ειδικότερα, ο Βικελίδης ανέλαβε προπονητής του Πιερικού στις 8 Ιουνίου 1962, διαδεχόμενος τον Λούκας Αουρέντνικ και ενώ απέμεναν μόλις 4 παιχνίδια στην τελική φάση της Β’ Εθνικής και ο Πιερικός βρίσκονταν στη 2η θέση , 2 βαθμούς πίσω από τον πρωτοπόρο Ηρακλή Καβάλας (πρόγονο της σημερινής Καβάλας. Εντούτοις πέτυχε να τερματίσει ισόβαθμος του Ηρακλή στην πρώτη θέση, και μετά στο μπαράζ να κερδίσει τον Ηρακλή και ταυτόχρονα την άνοδο στην Α’ Εθνική. Ενδιάμεσα, ο Πιερικός έχασε στον προημιτελικό του κυπέλλου από τον Απόλλωνα Αθηνών στην παράταση, αφού δέχθηκε την ισοφάριση στο τελευταίο λεπτό της κανονικής διάρκειας. Με τον Βικελίδη στον πάγκο (για 27 μέρες), η ομάδα σημείωσε σε 6 αγώνες : 4 νίκες, 1 ισοπαλία, 1 ήττα και τέρματα 11-5. Ο Κ.Βικελίδης στον Πιερικό]

Παράλληλα διετέλεσε προπονητής του κλιμακίου της εθνικής Ελλάδας στη Βόρεια Ελλάδα. Ο κ. Κλ. Βικελίδης προπονητής της Εθνικής (1962)

Θάνατος
Απεβίωσε στις 4 Νοεμβρίου 1988Αθλητική Ηχώ, Πέθανε ο θρυλικός Κλεάνθης Βικελίδης,  5 Νοεμβρίου 1988.. Από το 2004 το ποδοσφαιρικό γήπεδο του Άρη (μέχρι τότε γνωστό ως "Χαριλάου") φέρει το όνομά του.

Το προσωνύμιο του ήταν το Μακεδονικό Τάνκ λόγω της τρομερής δύναμης που έβγαζε στο παιχνίδι του.

Τα γκολ και οι συμμετοχές του Κλεάνθη Βικελίδη
Πρωτάθλημα Θεσσαλονίκης
ΔιοργάνωσηΓκολΑγώνες 1933/34  1  6  1936/37  8  7  1937/38  12 11  1938/39  7  10  1939/40  2  9 1940/41  2  3 1945/46  4  10 1946/47  5  3 1947/48  3  10 1948/49  3  10 Σύνολο  47  80Πρωτάθλημα Ελλάδος
ΔιοργάνωσηΓκολΑγώνες 1931/32  0  3 1932/33  0  1 1933/34  1  6 1934/35  2  6 1935/36  5  12 1937/38  1  4 1938/39  8  5 1939/40  1  4 1945/46  3  4 Σύνολο  21  45Κύπελλο Ελλάδος
ΔιοργάνωσηΓκολΑγώνες 1932/33  1  1 1938/39  4  2 1939/40  5  7 1947/48  0  1 Σύνολο  10  11

Γενικό Σύνολο Επίσημων Διοργανώσεων: 78 γκολ σε 135 αγώνες
(τα στοιχεία είναι ελλιπή)

 Πηγές 

Αθλητικός Σύλλογος Άρης 1914-2004 Κέντρο ιστορίας Θεσσαλονίκης, Θεσσαλονίκη 2004, ISBN 960-87344-8-7
Άρης 1914-2002, Άγγελος Καριπίδης
Η Ιστορία του Άρη Κωνσταντίνος Ίντος,TYPOFFSET.
Προπονητικό προφίλ στο transfermarkt.com

 Παραπομπές 

 Εξωτερικοί σύνδεσμοι 

Κατηγορία:Έλληνες ποδοσφαιριστές
Κατηγορία:Έλληνες προπονητές ποδοσφαίρου
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Άρη Θεσσαλονίκης
Κατηγορία:Επιθετικοί ποδοσφαιριστές
Κατηγορία:Προπονητές ποδοσφαίρου Άρη Θεσσαλονίκης
Κατηγορία:Προπονητές ποδοσφαίρου Απόλλων Καλαμαριάς
Κατηγορία:Προπονητές ποδοσφαίρου Νίκης Βόλου
Κατηγορία:Προπονητές ποδοσφαίρου Πιερικού
Κατηγορία:Προπονητές Σούπερ Λιγκ Ελλάδας
Κατηγορία:Μακεδόνες